
                      Αθήνα 26 Φεβρουαρίου 2010
Προς 

τις Ελεγκτικές Εταιρείες
[με την παράκληση να ενημερώσετε
σχετικά τoυς Ορκωτούς Ελεγκτές Λογιστές σας]
Θέμα:  Υλοποίηση του «Προγράμματος Διαρκούς Επιμόρφωσης των Ο.Ε.Λ.»


Το Εποπτικό Συμβούλιο κατά την υπ’ αριθμ. ΣΤ΄23/3/24.2.2010 συνεδρίασή του, συζητώντας το πλαίσιο υλοποίησης του «Προγράμματος Διαρκούς επιμόρφωσης των Ο.Ε.Λ.» που απορρέει από το άρθρο 11 του ν. 3693/2008 και αφού διαπίστωσε την αθρόα συμμετοχή των Ο.Ε.Λ. (348) στα σεμινάρια Νοεμβρίου –Δεκεμβρίου 2009 (διάρκειας 15 ωρών), με αντικείμενο τα Διεθνή Πρότυπα Ελέγχου, τον Κανονισμό Δεοντολογίας της IFAC και το Πρόγραμμα Ελέγχου, αποφάσισε τη συνέχιση της επιμόρφωσης των Ορκωτών Ελεγκτών Λογιστών (120 ώρες ανά τριετία, με ελάχιστο τις 20 ώρες ανά έτος), με τον εξής τρόπο:
(      Τη διεξαγωγή σεμιναρίων σε βασικά γνωστικά αντικείμενα του επαγγέλματος,  κατά τους μήνες Ιούνιο (β΄ δεκαπενθήμερο), Οκτώβριο και Νοέμβριο κάθε έτους.

(     Το κόστος κάθε σεμιναρίου, διάρκειας 15 ωρών, ανέρχεται στο ποσό των 40 ευρώ ανά συμμετέχοντα και καλύπτει την αμοιβή των εισηγητών, το κόστος των σημειώσεων και τα λοιπά έξοδα.  
(   Η θεματολογία των σεμιναρίων αυτών με το αναλυτικό πρόγραμμα θα ακολουθήσει με νεότερη εγκύκλιό μας.

(     Η υλοποίηση του ανωτέρω προγράμματος, σε συνεχή και συστηματική βάση ανατίθεται στο Ι.Ε.Σ.Ο.Ε.Λ. Επικεφαλής των εισηγητών ορίζεται ο Διευθυντής Σπουδών κ. Βασίλειος Λουμιώτης. 

Παρακαλούμε όσοι Ο.Ε.Λ. επιθυμούν να είναι εισηγητές των σεμιναρίων αυτών, να το δηλώσουν στη Γραμματεία του Ι.Ε.Σ.Ο.Ε.Λ. 
(      Μετά το πέρας των ανωτέρω σεμιναρίων, θα εκδίδεται από το Σ.Ο.Ε.Λ. σχετική «Βεβαίωση παρακολούθησης των σεμιναρίων»

Κοινοποίηση:
( Επιτροπή Λογιστικής Τυποποίησης & Ελέγχων
Εσωτερική διανομή: 

· Δ.Σ. Ι.Ε.Σ.Ο.Ε.Λ. 

· Διευθυντή Σπουδών Ι.Ε.Σ.Ο.Ε.Λ. κ. Β. Λουμιώτη. 

· Γραμματεία Ι.Ε.Σ.Ο.Ε.Λ. 

· Γραμματεία Σ.Ο.Ε.Λ. 
· Λογιστήριο Σ.Ο.Ε.Λ. 

